Document ID: 32010R0703

UREDBA KOMISIJE (EU) št. 703/2010
z dne 4. avgusta 2010
o spremembi Uredbe (ES) št. 828/2009 o podrobnih pravilih za izvajanje uvoza in prečiščevanja proizvodov iz tarifne številke 1701 v sektorju sladkorja v okviru preferencialnih sporazumov za tržna leta od 2009/2010 do 2014/2015
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1528/2007 z dne 20. decembra 2007 o uporabi ureditev za blago s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu (1), in zlasti člena 9(5) Uredbe,
ob upoštevanju Uredbe Sveta (ES) št. 732/2008 z dne 22. julija 2008 o uporabi sheme splošnih tarifnih preferencialov v obdobju od 1. januarja 2009 do 31. decembra 2011 in spremembah uredb (ES) št. 552/97, (ES) št. 1933/2006 ter uredb Komisije (ES) št. 1100/2006 in (ES) št. 964/2007 (2) ter zlasti člena 11(7) Uredbe,
ob upoštevanju naslednjega:
(1)
V skladu s členom 1(4) Uredbe Komisije (ES) št. 828/2009 z dne 10. septembra 2009 o podrobnih pravilih za izvajanje uvoza in prečiščevanja proizvodov iz tarifne številke 1701 v sektorju sladkorja v okviru preferencialnih sporazumov za tržna leta od 2009/2010 do 2014/2015 (3), je država, ki je uvrščena na seznam v Prilogi I k Uredbi (ES) št. 1528/2007 ali v Prilogi I k Uredbi (ES) št. 732/2008, upravičena do uvrstitve na seznam v Prilogi I k Uredbi (ES) št. 828/2009. Vendar so v skladu s členom 11(1) Uredbe (ES) št. 732/2008 upravičene le najmanj razvite države iz seznama v Prilogi I k navedeni uredbi.
(2)
Burkina Faso, ki je ena od najmanj razvitih držav s seznama v Prilogi I k Uredbi (ES) št. 732/2008, je zaprosila Komisijo za uvrstitev na seznam v Prilogi I k Uredbi (ES) št. 828/2009. Burkina Faso proizvaja sladkor in je zato potencialna izvoznica v Evropsko unijo.
(3)
Člen 11(2) Uredbe (ES) št. 828/2009 določa kazni za primer, da se prečisti uvoženi sladkor, ki ni namenjen za prečiščenje. Vendar se te kazni ne bi smele uporabljati, če države članice odobrijo upravičene in izjemne tehnične razloge.
(4)
Uredbo (ES) št. 828/2009 bi zato bilo treba ustrezno spremeniti.
(5)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Uredba (ES) št. 828/2009 se spremeni:
1.
v členu 1 se odstavek 4 nadomesti z naslednjim:
„4. Država, ki je uvrščena na seznam v Prilogi I k Uredbi (ES) št. 1528/2007 ali ki je kot ena od najmanj razvitih držav uvrščena na seznam v Prilogi I k Uredbi (ES) št. 732/2008, se na lastno zahtevo uvrsti na seznam v Prilogi I k tej uredbi.“;
2.
v členu 9(4) se doda drugi pododstavek:
„Države članice pred 1. marcem Komisijo za predhodno tržno leto obvestijo o količinah sladkorja, ki je bil dejansko uvožen, razčlenjenih po referenčnih številkah in državah porekla ter izraženih v kilogramih ekvivalentov belega sladkorja.“;
3.
v členu 11(2) se drugi pododstavek nadomesti z naslednjim:
„Proizvajalci pred 1. junijem po koncu zadevnega tržnega leta plačajo znesek v višini 500 EUR na tono za količine sladkorja iz točke (c) prvega pododstavka, za katere ne morejo predložiti dokaza, sprejemljivega za državo članico, da so bile prečiščene zaradi upravičenih in izjemnih tehničnih razlogov.“;
4.
del I Priloge I k Uredbi (ES) št. 828/2009 se nadomesti s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. avgusta 2010

Labels: 3
17
18